### Beslutninger

Richard Møller, Gitte Clausen og Borris Madsen kunne tiltræde indstillingen i overensstemmelse med Magistratens anbefaling.

Lene Overgaard, Ron Frandsen og Frans Frandsen kunne tiltræde indstillingen med bemærkning om, at målet for grøn varmeproduktion præciseres, så det fremgår, at ”Kredsløb har et mål om en grønnere varmeproduktion ved udgangen af 2030”.

Solvej Kristiansen kunne tiltræde indstillingen med bemærkning om, at Carbon Capture og Power to X ikke er grønne og bæredygtige løsninger.

###

.

### Resume

Byrådet vedtog i 2016 en ”Politik for et aktivt ejerskab” for de kommunalt ejede selskaber. Politikken har til formål, at [adresse] i højere grad skal sætte retning og følge op overfor sine selskaber og sikre, at det enkelte selskab lever op til kommunens forventninger som ejer.

Det følger af ”Politik for et aktivt ejerskab”, at der skal udarbejdes en ejerstrategi for de selskaber, som kommunen ejer fuldt ud. Formålet med ejerstrategierne er at fastlægge de overordnede retningslinjer for kommunens aktive ejerskab og varetagelsen af kommunens ejerinteresser i selskaberne og herigennem sikre varetagelsen af ejers interesser samt sikre sammenhæng til ejers strategier, visioner og målsætninger. Ejerstrategierne skal tages op til evaluering i hver byrådsperiode.

De eksisterende ejerstrategier for Aarhus Vand og Kredsløb er derfor blevet evalueret, og der er i regi af Selskabssekretariatet udarbejdet et oplæg til reviderede ejerstrategier for Aarhus Vand og Kredsløb.

Oplæg til reviderede ejerstrategier er vedlagt som bilag 1 og 2.

### Beslutningspunkter

Det indstilles:

At 1) De vedlagte oplæg til reviderede ejerstrategier for Aarhus Vand A/S og Kredsløb Holding A/S og Kredsløb Genbrug P/S godkendes.

### Sagsforløb

Udvalg: Magistraten

Dato: 02-05-2023

Ulrike Mogensen:

Fremsendes til [adresse] med bemærkning, at Magistraten i mødet den 2. maj 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 20. april 2023.

Magistraten forventer at Aarhus Vand arbejder stabilt på realisering af grundvandsparker og medvirker i realisering af nye blå-grønne parker, naturområder med mere.

Borgmesteren orienterede om, at det forberedende arbejde på eventuel selskabsgørelse af [adresse] er i gang.

Udvalg: [adresse]

Dato: 10-05-2023

Ulrike Mogensen: 18

Fremsendes til Teknisk Udvalg til behandling i henhold til beslutning i byrådets møde den 10. maj 2023.